През декември 1924 година е делегат от Кукушка околия на Солунския окръжен конгрес на ВМРО, който го избира за делегат на общия конгрес. През февруари 1925 година е делегат на Шестия конгрес на ВМРО от Солунски революционен окръг. През 1925 година във връзка с Петричкия инцидент от името на гражданството, Калибацев и други общественици от града, подписват благодарствено писмо до войводата Георги Въндев. Известно време заема длъжността председател на Окръжната постоянна комисия в Петрич.